കോണ്ഗ്രസില് താന് അപമാനിതനായി ഒന്നല്ല മൂന്നുവട്ടം ഭാവി പരിപാടികള് സമയമാകുമ്ബോള് അറിയിക്കുമെന്ന് അമരീന്ദര് സിംഗ് ന്യൂഡല്ഹി: മുഖ്യമന്ത്രി സ്ഥാനം രാജിവച്ചതിന് പിന്നാലെ കോണ്ഗ്രസ് ദേശീയ നേതൃത്വത്തിനെതിരെ ആഞ്ഞടിച്ച് ക്യാപ്റ്റന് അമരീന്ദര് സിംഗ്. കഴിഞ്ഞ രണ്ട് മാസത്തിനിടെ കോണ്ഗ്രസ് നേതൃത്വം കാരണം ഞാന് മൂന്ന് തവണയാണ് അപമാനിതനായത്. മുന്പ് രണ്ടുതവണ അവര് പാര്ട്ടി എംഎല്എമാരെ ഡല്ഹിയിലേക്ക് വിളിപ്പിച്ചു. ഇപ്പോഴിതാ കോണ്ഗ്രസ് ലെജിസ്ളേറ്റീവ് പാര്ട്ടി യോഗം ചണ്ഡിഗഡില് വിളിച്ചിരിക്കുന്നു. ഗവര്ണര് ബന്വാലിലാല് പുരോഹിതിന് രാജി സമര്പ്പിച്ച ശേഷം മാദ്ധ്യമ പ്രവര്ത്തകരോട് അദ്ദേഹം പറഞ്ഞു. കോണ്ഗ്രസ് താല്ക്കാലിക അദ്ധ്യക്ഷ സോണിയാ ഗാന്ധിയെ മുഖ്യമന്ത്രി സ്ഥാനത്ത് തുടരാന് ആഗ്രഹമില്ലെന്ന് അറിയിച്ച ശേഷമാണ് അമരീന്ദര് രാജി നല്കിയത്. സമയമാകുമ്ബോള് ഭാവി പരിപാടികള് അറിയിക്കുമെന്നും അദ്ദേഹം പ്രതികരിച്ചു. കഴിഞ്ഞ അഞ്ച് പതിറ്റാണ്ടായി തന്നോടൊപ്പം നില്ക്കുന്ന അനുകൂലികളോട് ആലോചിച്ചാകും ഇക്കാര്യങ്ങളില് തീരുമാനമെടുക്കുക. നിലവില് താന് കോണ്ഗ്രസ് അംഗമാണെന്നും അമരീന്ദര് സിംഗ് വ്യക്തമാക്കി. കോണ്ഗ്രസ് ഹൈക്കമാന്റിന് വിശ്വാസമുളളവര് മുഖ്യമന്ത്രി സ്ഥാനത്തേക്ക് എത്തുമെന്ന് അമരീന്ദര് സിംഗ് പ്രതികരിച്ചു. കോണ്ഗ്രസ് സംസ്ഥാന അദ്ധ്യക്ഷന് നവ്ജോത് സിംഗ് സിദ്ദുവുമായുളള ദീര്ഘകാലമായുളള തര്ക്കമാണ് ഇന്ന് ക്യാപ്റ്റന് അമരീന്ദര് സിംഗിന്റെ രാജിയില് കലാശിച്ചത്. അതേസമയം കോണ്ഗ്രസ് പഞ്ചാബ് മുന് അദ്ധ്യക്ഷന് സുനില് ജഘര്, സിദ്ദു എന്നിവരെയാണ് മുഖ്യമന്ത്രി സ്ഥാനത്തേക്ക് കോണ്ഗ്രസ് നേതൃത്വം പരിഗണിക്കുന്നതെന്നാണ് സൂചന. ഇതില് അനുഭവ സമ്ബത്ത് കൂടിയ സുനില് ജഘര് തന്നെയാകും മുഖ്യമന്ത്രി സ്ഥാനത്തേക്ക് ആദ്യ പരിഗണനയില് വരുന്ന പേര്.